خضدار: ڈپٹی کمشنر خضدار جمیل احمد نا پارت آتا رداٹ تحصیلدار حبیب گچکی ایلو لیویز فورس کمامدار عبدالقادر باجوئی جاوید احمد عبدالحکیم قدیر احمد تون اوار اواری ٹی زاوہ چیک پوسٹ آ کارروائی کرسا گاڑی آن 5 کلو چرس دوئی کرسا دوبہ دار ناصر شاہ ساکن پشین ءِ حراست اٹ ہلکر۔ تحصیلدار حبیب گچکی پارینے کہ ڈپٹی کمشنر خضدار نا کماشی ٹی لیویز فورس جوان و فرض شناسی آن پر ءِ۔ کوئٹہ کراچی قومی شاہراہ آ منشیات گریزی ءِ توننگ کن جوان گام گیج کننگ انگ ءِ۔ اینو نا کاروائی دانا نشانی ءِ۔
(آن لائن)
